open-index/open-wikipedia-markdown huggingface dataset:
ספרטן LIM-49

**ספרטן LIM-49** היה טיל נגד טילים שפותח בארצות הברית במסגרת  על מנת ליירט טילים בליסטיים בעודם בחלל. 

הספרטן התפתח מתוך תוכנית ניקה, אך היה גדול הרבה יותר מטילי הנייק. שלושה שלבים הביאו את הטיל לטווח של כ 700 ק"מ, די והותר ליירוט מחוץ לאטמוספירה. הוא צויד בראש נשק תרמוגרעיני בן חמישה מגהטון והאיץ למהירות העולה על מאך 4.

פיתוח הספרטן הושלם והוחל בפריסה מבצעית ב 1975, אך פחות משנה לאחר מכן, מגבלות יכולת תוכנית סייפגארד והערכת עלות עדכנית הביאו את הקונגרס לביטול התוכנית כולה.

## ראו גם
* ספרינט (טיל)

## קישורים חיצוניים

קטגוריה:טילים אמריקאיים
קטגוריה:הגנה נגד טילים
1921 בספורט

## [[מרוץ אופני כביש|אופניים]]
* טור דה פראנס - לאו שואה ()
* ג'ירו ד'איטליה -ג'ובאני ברונרו ()

## [[אתלטיקה]]
* צ'ארלי פדוק () קבע בריצת 100 מטר שיא עולם חדש  של 10.4 שניות.

## [[טניס]]

### המנצחות בתחרויות הגראנד סלאם
* אליפות צרפת הפתוחה - סוזן לנגלן () 
* אליפות וימבלדון - סוזן לנגלן ()
* אליפות ארצות הברית הפתוחה - מולה מלורי ()

### המנצחים בתחרויות ה[[גראנד סלאם (טניס)|גראנד סלאם]]
* אליפות אוסטרליה הפתוחה - ריס גימל ()
* אליפות צרפת הפתוחה -ז'אן סמזה ()
* אליפות וימבלדון - ביל טילדן () 
* אליפות ארצות הברית הפתוחה - ביל טילדן ()

### [[גביע דייוויס]]

נבחרת גביע דייוויס של ארצות הברית ניצחה את נבחרת יפן עם התוצאה 5:0

## כדורגל
### [[קופה אמריקה]]
* נבחרת ארגנטינה זוכה בטורניר.

### כדורגל לפי מדינות
#### [[כדורגל באיטליה|איטליה]]
*סרייה א' -פרו ורצ'לי זוכה באליפות

#### [[כדורגל באנגליה|אנגליה]]
* פרמייר ליג - ברנלי זוכה באליפות
* הגביע האנגלי - טוטנהאם הוטספר

#### [[כדורגל בארגנטינה|ארגנטינה]]
* ליגת העל הארגנטינאית, התאחדות AAF- הוראקן מבואנוס איירס זוכה באליפות
* ליגת העל הארגנטינאית, התאחדות AAmF - ראסינג קלוב מאבז'אנדה זוכה באליפות

#### [[כדורגל בברזיל|ברזיל]]
בשל גודלה של ברזיל, אליפויות נערכו על בסיס אזורי.
* אליפות סאו פאולו בכדורגל - פאוליסטנו  זכה באליפות
* אליפות ריו דה ז'ניירו בכדורגל - פלמנגו זכה באליפות

#### [[כדורגל בגרמניה|גרמניה]]
* בונדסליגה - נירנברג (כדורגל)

#### [[כדורגל בספרד|ספרד]]
* גביע המלך הספרדי - אתלטיק בילבאו

### קבוצות שנוסדו
קרוזיירו ()

## [[כדורסל]]
* ליגת העל האיטלקית בכדורסל - Assi Milano.

## [[מרוץ מכוניות]]
* מרוצי הגרנד פרי למכוניות - ג'ימי מורטון () מכונית מתוצרת דוסנברג.
* אינדי 500 - טומי מילטון () במכונית מתוצרת פרונטנק.

## [[שחייה]]
### שיאי עולם

#### שחייניות
* הילדה ג'יימס ()
29 ביולי בלידס, בריטניה - שיא עולם חדש במשחה ל-400 מטר חופשי בתוצאה של 6:16.6 דקות 
* ואן דן בוגה ()
7 באוגוסט באנטוורפן, בלגיה - שיא עולם ראשון במשחה ל-200 מטר חזה בתוצאה של 3:38.2 דקות 
* שרלוט בויילי ()
25 באוגוסט בניו ברייטון, ארצות הברית - שיא עולם חדש במשחה ל-200 מטר חופשי בתוצאה של 2:47.6 דקות 

#### שחיינים
* נורמן רוס ()
25 בספטמבר בברייטון ביץ', ארצות הברית - שיא עולם חדש במשחה ל-400 מטר חופשי בתוצאה של 5:14.4 דקות 

## קישורים חיצוניים

קטגוריה:1921 בספורט
חיפוש והצלה

[270px|ממוזער|[מסוק קנדי CH-149 'קורמורנט' מעלה אדם מספינת משמר החופים הקנדי.]]
[270px|ממוזער|ספינת חיפוש והצלה [גרמניה|גרמנית]]
**חיפוש והצלה** (באנגלית: Search And Rescue - SAR) הן פעולות לאיתור נעדרים ולחילוץ אנשים במצבי מצוקה מסכני חיים. תחום החיפוש והצלה כולל התמחויות מיוחדות רבות, כגון איתור וחילוץ באזורים הררים, איתור וחילוץ לכודים באתרי הרס (USAR) ומאזורים מוכי אסון טבע, איתור נעדרים באזורים אורבניים ובאזורים נידחים ( WSAR) חיפוש והצלה קרבי משדה הקרב (CSAR) חיפוש וחילוץ מעל ומתחת לגופי מים, חילוץ מכלי שיט, איתור וחילוץ מתת-הקרקע ועוד.

## חיפוש והצלה בישראל
האחריות על משימות חיפוש והצלה בשטחי מדינת ישראל מוטלת במסגרת המשרד לביטחון הפנים על משטרת ישראל ועל הרשות הארצית לכיבוי והצלה. בנוסף פועלות ברחבי הארץ יחידות חילוץ אזוריות המושתתות על מתנדבים מיומנים. בעת אירוע מופעלות יחידות אלה על ידי משטרת ישראל ואנשיהם פועלים כשוטרים מתנדבים לכל דבר. באירועים מורכבים מופעלת היחידה הטקטית לחילוץ מיוחד (669).

בעת חרום עוברת האחריות לפיקוד העורף.
תחת פיקוד העורף נמצאת חטיבת החילוץ וההדרכה שהיא חטיבת קרבית לוחמת, החטיבה תופסת בשגרה גזרות מבצעיות ועוסקת בבט״ש  ובעת זמני אסון (כגון נפילת רקטות, רעידות אדמה, אירועי קריסת מבנים או חילוץ תחת הריסות) לוחמי החטיבה הם היחידים בצה״ל שמוסמכים לטפל באירועי חילוץ וטב״ק.
בתוך החטיבה נמצאת ״סיירת אלון״ שהיא הכוח המוסמך ביותר בחטיבה לאירועי חילוץ ובעל רמת מחלץ 09 (הגבוה ביותר בפיקוד העורף). 
בנוסף תחת פיקוד העורף נמצאת יחידת החילוץ וההצלה הארצית (היחצ"א) היא יחידת מילואים מיוחדת בצה"ל הכפופה ישירות לאלוף פיקוד העורף. ביחידה מטה סדיר קטן בראשו סגן מפקד סדיר בדרגת רס"ן. בראש היחידה קצין מילואים בדרגת אלוף-משנה. היחצ"א מיועדת לביצוע פעולות חילוץ והצלה במתארים מורכבים ומיוחדים תוך מתן מענה חילוץ והצלה בהתראה מאוד קצרה בבט"ש ובחירום, ברחבי ישראל ומחוץ לה ובכל מקום שיידרש.

## חיפוש והצלה בינלאומי
שירותי חיפוש והצלה מוגדרים כ"ביצוע של ניטור מצוקה, תקשורת, גופי תיאום וכוחות חיפוש והצלה, כולל טיפול רפואי ראשוני וסיוע או פינוי רפואי, באמצעות משאבים ציבוריים ופרטיים, כולל מטוסים, כלי שיט ומתקנים אחרים".

אירוע קרקעי הוא באחריותה הבלעדית של המדינה בשטחה מתקיים מבצע החיפוש וההצלה. אירוע באוויר או בים, בכל מקום בעולם הוא באחריות הארגון הבינלאומי לתעופה אזרחית (ICAO) וארגון הימאות הבינלאומי (IMO).

הקבוצה בינלאומית לחיפוש והצלה (INSARAG) היא ארגון של האומות המאוחדות המונה למעלה מ-90 מדינות וארגונים. הארגון עוסק בקביעת נהלים ותיאום בינלאומי בתגובה לרעידות אדמה ואיתור וחילוץ לכודים באתרי הרס.

## ראו גם
* חיפוש והצלה קרבי
* חטיבת החילוץ
* יחידת חילוץ מגילות ים המלח
* יחידת החילוץ וההצלה הארצית
* היחידה הטקטית לחילוץ מיוחד (669)
* מגן דוד אדום

## קישורים חיצוניים

* 
* 

קטגוריה:הצלה
קטגוריה:חירום
ג'ייק טאפר

**ג'ייקוב פול "ג'ייק" טאפר** (באנגלית: **Jacob Paul "Jake" Tapper**; נולד ב-12 במרץ 1969) הוא עיתונאי, מגיש חדשות, מנחה, כתב ומחבר עיוני אמריקאי יהודי. משמש ככתב הראשי של רשת CNN בוושינגטון די.סי.

## ביוגרפיה
טאפר נולד בניו יורק, ניו יורק שבארצות הברית, לאב יהודי ממוצא אשכנזי, ולאם נוצרייה-פרסביטריאנית שהתגיירה. התחנך בבית ספר תיכון יהודי פלורליסטי, בפנסילבניה. ב-1991 סיים תואר ראשון בהצטיינות באוניברסיטת ליגת-הקיסוס, דארטמות' קולג'.

### קריירה
ממוזער|טאפר, 2017
לאחר תום לימודיו, שימש מזכיר לענייני תקשורת של חברת בית הנבחרים של ארצות הברית, מרג'ורי מרגוליס, ולאחר מכן במשרד יחסי ציבור.

את קריירת העיתונאות שלו החל ככתב ב"וושינגטון סיטי פייפר" וכתבותיו התפרסמו גם ב"ניו יורקר", ב"ניו יורק טיימס", ב"וושינגטון פוסט", ב"לוס אנג'לס טיימס" וב"וויקלי סטנדרד". הוא צייר קריקטורות, איורים ורצועת קומיקס פרי יצירתו שהתפרסמה בעיתון "Roll Call" בין השנים 1994-2003. בשנים 1999 עד 2002 שימש כתב לענייני ממשל של אתר החדשות האמריקאי Salon.

ב-2003 החל לעבוד ברשת ABC. שימש מגיש בתוכנית הבוקר "This Week". בנובמבר 2008 מונה לכתב הבכיר של הרשת בבית הלבן. במהלך שנותיו בתפקיד זכה שלוש פעמים בפרס הכתב המצטיין מטעם תא כתבי הבית הלבן. הוא היה שותף לצוות החדשות שזכה בפרס אמי על כיסוי טקס השבעתו של נשיא ארצות הברית ברק אובמה, כמו כן זכה בפרס על-שם אדוארד מורו, על סיקור ודיווח על מבצע חנית נפטון האמריקני שבו חוסל הארכי-מחבל, אוסאמה בן לאדן.

בינואר 2013 עבר לרשת CNN, הוא מונה לכתב הראשי לענייני ממשל, והחל להגיש תוכנית משלו בשם "The Lead with Jake Tapper".

בספטמבר 2015 הנחה, לצד דנה באש, את העימות הרפובליקני השני לקראת המועמדות לבחירות לנשיאות, שנערך בספרייה הנשיאותית על שם רונלד רייגן בסימי ואלי שבקליפורניה. העימות היה אז למשדר הנצפה ביותר בתולדות CNN בו צפו בממוצע כ-22.9 מיליון צופים.

ביוני 2024 הנחה לצידה של דנה באש, את העימות בין המתמודדים לנשיאות ארצות הברית ג'ו ביידן ודונלד טראמפ, שנערך באולפן של רשת CNN בבירת ג'ורג'יה, אטלנטה.

הוא מחברם של שלושה ספרי עיון:
*Body Slam: The Jesse Ventura Story, which was published שיצא לאור ב-1999 ועוסק בג'סי ונטורה.
*Down and Dirty : The Plot to Steal the Presidency שיצא לאור ב-2001 ועוסק במערכת הבחירות לנשיאות ארצות הברית 2000 בפלורידה.
*The Outpost: An Untold Story of American Valor שיצא לאור ב-2012 ועוסק בקרב קמדש במלחמת אפגניסטן. הספר נכנס היישר למקום העשירי, ברשימת רבי-המכר של "הניו יורק טיימס", בדצמבר 2012. הספר עובד לתסריט קולנועי שיצא לאקרנים ב-2020.

### חיים אישיים
בשנת 1997 היה במערכת יחסים קצרת-מועד עם מוניקה לווינסקי.

ב-2006 נישא לפקידה לשעבר בפרויקט האמריקני הורות מתוכננת, בשם ג'ניפר מארי בראון, ולהם בת ובן.

## קישורים חיצוניים

* 

* פרופיל, באתר CNN

## הערות שוליים

קטגוריה:בוגרי דארטמות' קולג'
קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:מחברי ספרי עיון יהודים אמריקאים
קטגוריה:עיתונאים יהודים אמריקאים
קטגוריה:סגל CNN
קטגוריה:קריקטוריסטים אמריקאים
קטגוריה:קריקטוריסטים יהודים
קטגוריה:סגל ABC
קטגוריה:אמריקאים שנולדו ב-1969
Correption

**Correption** הוא מושג בפונטיקה המתאר תופעה בשירה היוונית והלטינית הקלאסית שבה רצף תנועות, היאטוס, שאינן דיפתונג, מוביל להתקצרות התנועה הראשונה ברצף. 

 

   -   u  u| -    -|- uu|-    u u|- u  u|—  ×
 πλάγχθ**η**, ἐπεὶ Τροίης ἱερὸν πτολίεθρον ἔπερσε
 Odyssey 1.2


האות אטא (המודגשת למעלה) במילה πλάγχθη הייתה צריכה להיחשב כתנועה ארוכה. עם זאת מאחר שיש לנו היאטוס, אטא התקצרה.

## בדיפתונג
כאשר הרצף הוא דיפתונג, כלומר רצף של שלוש תנועות, ה-correption מתבצע לכאורה, כי התנועה הסופית הופכת לחצי עיצורית לפני התנועה הבאה:

 
  -   **u**  u\-     u u\-    - \-   - \ - uu\ -  x
 ῥύσκ**ε**υ, ἔχες δ᾽ ἀλόχους κεδνὰς καὶ νήπια τέκνα
Hom. Il. 24.730


## ראו גם
* התארכות אפית 

קטגוריה:פונולוגיה
קטגוריה:פרוזודיה
קטגוריה:פונטיקה
ג'רוויס

**ג'רוויס** (**Jarvis** או **Jervis**) הוא שם משפחה בריטי.

קטגוריה:שמות משפחה
1923 בספורט

## [[מרוץ אופני כביש|אופניים]]
* טור דה פראנס – אנרי פליסיה ()
* ג'ירו ד'איטליה – קונסטנטה ז'ירנרנגו ()

## [[טניס]]

### המנצחות בתחרויות הגראנד סלאם
* אליפות אוסטרליה הפתוחה – מרגרט מולסוורת' ()
* אליפות צרפת הפתוחה – סוזן לנגלן () 
* אליפות וימבלדון – סוזן לנגלן ()
* אליפות ארצות הברית הפתוחה – הלן וילס ()

### המנצחים בתחרויות ה[[גראנד סלאם (טניס)|גראנד סלאם]]
* אליפות אוסטרליה הפתוחה – פאט או'הארה ()
* אליפות צרפת הפתוחה – פרנסואה בלנשי ()
* אליפות וימבלדון – ביל ג'ונסטון () 
* אליפות ארצות הברית הפתוחה – ביל טילדן ()

### [[גביע דייוויס]]

נבחרת גביע דייוויס של ארצות הברית ניצחה את נבחרת אוסטרליה עם התוצאה 4:1

## כדורגל
### [[קופה אמריקה]]
* נבחרת אורוגוואי זוכה בטורניר

### כדורגל לפי מדינות
#### [[כדורגל באיטליה|איטליה]]
*סרייה א' – גנואה זוכה באליפות

#### [[כדורגל באנגליה|אנגליה]]
* פרמייר ליג – ליברפול זוכה באליפות
* הגביע האנגלי – בולטון וונדררס

#### [[כדורגל בארגנטינה|ארגנטינה]]
* ליגת העל הארגנטינאית, התאחדות AAF – בוקה ג'וניורס מבואנוס איירס זוכה באליפות
* ליגת העל הארגנטינאית, התאחדות AAmF – סן לורנסו מבואנוס איירס זוכה באליפות

#### [[כדורגל בברזיל|ברזיל]]
בשל גודלה של ברזיל, אליפויות נערכו על בסיס אזורי.
* אליפות סאו פאולו בכדורגל – קורינתיאנס זכה באליפות
* אליפות ריו דה ז'ניירו בכדורגל – ואסקו דה גאמה זכה באליפות

#### [[כדורגל בגרמניה|גרמניה]]
* בונדסליגה – המבורג

#### [[כדורגל בספרד|ספרד]]
* גביע המלך הספרדי – אתלטיק בילבאו

### קבוצות שנוסדו
* סלטה ויגו ()
* ויאריאל ()
* דימנו מוסקבה ()
* לוקומוטיב מוסקבה ()
* הפועל תל אביב ()

## [[כדורסל]]
* ליגת העל האיטלקית בכדורסל – Internazionale Milano

### קבוצות שנוסדו
* ניו יורק רנסאנס ()

## [[מרוץ מכוניות]]
* מרוצי הגרנד פרי למכוניות 
** צרפת – הנרי סגרייב () במכונית מתוצרת סנבים
** איטליה – קארלו סלמנה () במכונית מתוצרת פיאט
* אינדי 500 – טומי מילטון () במכונית מתוצרת שנאר-ווקר

## [[שחייה]]
### שיאי עולם

#### שחייניות
גרטרוד אדרלה ()
* 4 באפריל בברוקלין, ארצות הברית – שיא עולם חדש במשחה ל-200 מטר חופשי בתוצאה של 2:45.2 דקות 
* 30 ביוני בניוארק, ארצות הברית – שיא עולם חדש במשחה ל-100 מטר חופשי בתוצאה של 1:12.8 דקות 
* אירין גילברט ()
18 ביוני ברוטרהם, בריטניה – שיא עולם חדש במשחה ל-200 מטר חזה בתוצאה של 3:20.4 דקות 

#### שחיינים
בוי צ'רלטון ()
* 13 בינואר בסידני, אוסטרליה – שיא עולם חדש במשחה ל-800 מטר חופשי בתוצאה של 11:05.2 דקות 
ג'וני וייסמילר ()
* 6 במרץ בניו הייבן, ארצות הברית – שיא עולם חדש במשחה ל-400 מטר חופשי בתוצאה של 4:57.0 דקות – שיא ראשון מתחת ל-5
ארנה בורג ()
* 8 ביולי בגטבורג, שוודיה – שיא עולם חדש במשחה ל-1500 מטר חופשי בתוצאה של 21:35.3 דקות

## קישורים חיצוניים

קטגוריה:1923 בספורט
ברט מונרו

**הרברט ג'יימס "ברט" מונרו** (באנגלית: **Herbert James "Burt" Munro**; 25 במרץ 1899 – 6 בינואר 1978) היה אופנוען מרוצים ניו זילנדי שהתפרסם עקב שבירת מספר שיאי עולם בקטגוריית 1,000 סמ"ק, אחד מהם עדיין עומד על כנו.

ב-2005 יצא סרט קולנוע בכיכובו של אנתוני הופקינס בשם "החלום המהיר ביותר"  המתאר את סיפורו של מונרו.

## ביוגרפיה
מונרו נולד ב-25 במרץ 1889 באינברקרגיל. היה לו אח תאום שמת בלידה. מונרו גדל בחווה באדנדייל, ממזרח לאינברקרגיל.

כשפרצה מלחמת העולם הראשונה, בהיותו בן 15, רצה מונרו להצטרף לצבא, אך לבסוף נשאר בחווה המשפחתית. לאחר סוף המלחמה מכר אביו את החווה ומונרו החל לעבוד בבניית מנהרת אוטירה , אך הוא חזר הביתה כיוון שאביו רכש חווה חדשה וקרא לו לעבוד בחווה.

לאחר עבודתו בחווה של אביו הוא החל לעסוק במרוצי אופנועים ועבד בחברת אופנועים כמוכר ומכונאי. מונרו התחרה בניו זילנד ועלה לראש הטבלה הניו זילנדית והתחרה בחוף אורטי ולאחר מכן במלבורן.

ב-1927 התחתן מונרו, ולו ולאשתו היו ארבעה ילדים.

אחרי מלחמת העולם השנייה התגרש מונרו מאשתו, ועבר לגור בצריף קטן.

מונרו התחרה עם אופנוע מדגם "אינדיאן סקאוט" שיוצר בשנות ה-20 של המאה ה-20, והמהירות המקסימלית המקורית שלו הייתה 89 קמ"ש, אך מונרו לא אהב את איטיותו של האופנוע, וב-1926 החל לשפר אותו.

בשנות החמישים והשישים נסע מונרו למשטחי המלח של בונוויל במדינת יוטה, אתר רכיבת אופנועים מוכר. מונרו ביקר בבונוויל 10 פעמים, וקבע שם שלושה שיאי עולם. אחד ב-1962, שני ב-1966 ואחרון ב-1967.

בנוסף, הצליח מונרו לנסוע במהירות גבוהה מ-380 קמ"ש (200 מייל לשעה), אך ההישג לא נרשם מכיוון שלא הייתה זו נסיעה שתועדה באופן רשמי.

## קישורים חיצוניים

* 
* ברט מונרו באתר free info society 
* 

קטגוריה:רוכבי אופנועי מרוץ
קטגוריה:שיאני עולם ניו זילנדים
קטגוריה:ניו זילנדים שנפטרו ב-1978
קטגוריה:ילידי 1899
טין פופ

**טין פופ** (באנגלית: **Teen pop**) הוא תת-ז'אנר של מוזיקת פופ. כפי שמרמז שמו קהל היעד שלו הוא בני נוער, והאומנים המאופיינים בסגנון זה הם כמעט תמיד בני נוער בעצמם. לטין פופ מקורות השפעה רבים, ולפיכך הגדרתו ומאפייניו השתנו רבות במשך השנים, אולם ישנם אלמנטים שהשתמרו והם נוכחים בסגנון עד היום; מבנה שיר פשוט, פזמונים חוזרים ונושאים כמו אהבה, חברות והתבגרות המתקשרים לחייהם של בני נוער שמובלטים בשיר. שלא כמו בתחילת דרכו של הז'אנר, להופעה ולתדמית החיצונית של האומן או הלהקה ישנה חשיבות רבה יותר מבעבר, והשימוש באוטו-טיון במסגרתו הפך נפוץ, זאת כדי "להשלים" את החוויה.

## היסטוריה
הטין פופ הושפע ממגוון רב של סגנונות מוזיקה לאורך השנים; הוא החל להופיע בסוף עידן הסווינג בשנות ה-40 המאוחרות, ולפיכך סגנון זה היה מקור ההשפעה הראשון של הטין הפופ. סגנון הסווינג אפיין בין היתר את הזמר פרנק סינטרה, שצבר פופולריות רבה בתקופתו ונמנה בין אלילי הנוער הראשונים. שנות ה-60 נחשבו לתור הזהב של הטין פופ, אז אלילי הנוער של אותה התקופה היו בין השאר פול אנקה, פביאן פורטה, ריקי נלסון ופרנקי אבלון. עם זאת, באמצע שנות ה-60 הטין פופ איבד את מקומו במוזיקה הפופולרית לטובת תרבות הנגד שהביאה איתה מהפכות מוזיקליות מכיוונם של מוזיקאים כמו הביטלס, אלביס פרסלי ובוב דילן, אולם בתחילת שנות ה-70 התפתח ז'אנר הבאבל-גאם פופ, שפונה גם הוא לנוער ונשלט אז על ידי אומנים כמו להקת המאנקיז, וזה חדר לתודעה, ובכך חזרה מוזיקת הנוער להיות הפנים של המוזיקה הפופולרית. מאותה התקופה צמחו אומנים רבים מצליחים כמו מייקל ג'קסון שהפך לסנסציית פופ.

בשנות ה-80 מוזיקת הנוער שינתה דפוס כאשר הופיעה בצורה של להקות בנים. דפוס זה הביא עמו את המאפיינים החזותיים כמו תנועות הריקוד, חשיפת השרירים וההופעה החיצונית המושקעת שנכנסו אל תוך הז'אנר, ומהווים חלק בלתי נפרד ממנו גם היום. הלהקה ניו קידס און דה בלוק הייתה מבין להקות הבנים הראשונות שפרצו דרך בתחום זה. יתר על כן סגנונות כמו דאנס-פופ, סינת'פופ ואר אן בי עכשווי היוו מקור השפעה על הטין פופ בתקופה זו והשתלבו בתוכו. בהמשך מוזיקת הנוער דעכה בשנית בראשית שנות ה-90, אולם בהמשך עשתה קאמבק והפכה למכונת להיטים עבור כמעט כל להקת טין פופ, כמו הספייס גירלז, הנסון, טייק ד'את, בקסטריט בויז, אן סינק, רובין, פייב, אול סיינטס, ובהמשך בשנות האלפיים בלטו האומנים היחידים כגון ארון קרטר, בריטני ספירס וכריסטינה אגילרה שהפכו להצלחה מסחרית.

באמצע שנות האלפיים האומנים שהיו מזוהים עם סגנון הטין פופ היו לרוב מזוהים גם עם ערוץ דיסני, שטיפח אומני טין פופ כמו הילרי דאף, מיילי סיירוס, ונסה הדג'נס, דמי לובאטו וסלינה גומז שהיו מבין אלילות הנוער הראשונות, גם של דיסני וגם של שנות האלפיים. חלקן הכניסו את סגנונות הרוק והפופ רוק בתקופה זו. בהמשך התווספו אומנים נוספים לקטגוריה כמו ג'סטין ביבר, שהיה לאחד מאלילי הנוער המפורסמים ביותר בעשור השני של המאה ה-21, וכניסתו לז'אנר השפיעה עליו רבות כאשר שילב בו סגנונות נוספים כמו פופ ראפ. אומנים חדשים יותר הם זמרת הקאנטרי טיילור סוויפט, שהכניסה אל הטין פופ את ז'אנר הקאנטרי פופ, והלהקה הבריטית ואן דיירקשן.

## קישורים חיצוניים
* Teen Pop, באתר Rate Your Music 
* Teen Pop, באתר About.com 

*
קטגוריה:סגנונות מוזיקליים
קטגוריה:סגנונות פופ
קטגוריה:מוזיקת נוער
רונן הילל

**רונן הילל** (נולד ב-20 באוקטובר 1961) הוא כדורגלן עבר ישראלי ששיחק כשחקן חופשי, עם יכולות כדרור מרהיבות.
## קריירה
הילל נולד בשכונת שעריה שבפתח תקווה. הוא החל לשחק בליגת המועדונים בגיל צעיר והצטרף לקבוצת הנוער של הפועל פתח תקווה בגיל 17. לאחר מספר חודשים זומן לנבחרת הנוער של ישראל. ב-29 במרץ 1980, בגיל 18, רשם את הופעת הבכורה שלו בקבוצה הבוגרת של הפועל פתח תקווה, כשפתח בהרכב והבקיע את שער הניצחון במשחק החוץ נגד בני יהודה. בסך הכל רשם הילל במדי הקבוצה 164 הופעות בכל המסגרות, בהן כבש 31 שערים.

הילל שיחק גם בבני יהודה, הפועל לוד, הפועל צפרירים חולון, מכבי פתח תקווה, הפועל תל אביב ובית"ר רמלה, במדיה פרש מכדורגל לאחר ששימש מאמן-שחקן.

## קישורים חיצוניים

* עמוד השחקן במוזיאון של הפועל פתח תקווה

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלני הפועל פתח תקווה
קטגוריה:כדורגלני בני יהודה תל אביב
קטגוריה:כדורגלני הפועל לוד
קטגוריה:כדורגלני צפרירים חולון
קטגוריה:כדורגלני מכבי פתח תקווה
קטגוריה:כדורגלני הפועל תל אביב
קטגוריה:פתח תקווה: כדורגלנים
קטגוריה:ישראלים שנולדו ב-1961
מערכת בקרת משיכה

**מערכת בקרת משיכה **(באנגלית: **Traction control system**, ר"ת: **TCS**), היא מערכת משנית לבקרת יציבות (ESP) בכלי רכב מנועי, המשמשת למניעת אובדן אחיזה של גלגלי הרכב בכביש. בקרת משיכה מופעלת כאשר המצערת ומומנט המנוע אינם תואמים.

במידה וגלגל מניע מחליק עקב העדר אחיזה, בקרת המשיכה תפחית את כוח המנוע המגיע לגלגל המחליק באמצעות בלימה של הגלגל המחליק או הפחתת כוח המנוע באמצעות שליטה על המנוע. לאחר תאוטת הגלגל תחודש האחיזה והרכב יוכל להאיץ קדימה בבטחה ובמהירות.

מערכת בקרת המשיכה מבצעת פעולה הדומה לנעילת דיפרנציאל אך נדרשת החלקה בטרם תתבצע *הנעילה* כך שהמהירות העוברת בתחילה לגלגל המחליק תנותב לגלגל בעל האחיזה באמצעות הדיפרנציאל ולאחר כי הגלגל המחליק נבלם באמצעות מערכת בקרת המשיכה והבלמים של הרכב.

הפעולות שהמערכת נוקטת כוללות אחד או יותר מהשלבים הבאים:
* כוח הבלימה מופעל על גלגל אחד או יותר
* הפחתה או הפסקה של רצף ניצוצות לצילינדר אחד או יותר
* הפחתת דלק לצלינדר אחד או יותר
* סגירת המצערת, במידה ואפשרות זו קיימת ברכב
* ברכבים בעלי מגדש טורבו, הדחף נשלט על ידי סולנואיד והוא משמש על מנת להפחית את הדחף וכתוצאה מכך מפחית את עוצמת המנוע
בדרך כלל, מערכת בקרת משיכה חולקת את חיישן מהירות סיבוב הגלגל עם מערכת ה-ABS.
## קישורים חיצוניים

קטגוריה:טכנולוגיה תחבורתית
בקרת משיכה
יחיאל בן יקותיאל

טקסט=|ממוזער|293x293 פיקסלים|הדף הראשון מספר ה'תניא' במהדורת מנטובה ה'רע"ד (1514)
רבי **יחיאל ב"ר יקותיאל ב"ר בנימין ב"ר יחיאל הרופא מ[[משפחת הענוים]]** (נולד במחצית הראשונה של המאה ה-13) היה רב מן הראשונים, מרבני רומא במחצית השנייה של המאה ה-13.

למד תורה מפי דודו רבי יהודה בן בנימין. היה רופא, ונודע כחכם וסופר, פייטן, משורר, ומעתיק ספרים נכבדים, ביניהם "כתב יד ליידן", כתב היד הקדום והשלם ביותר של התלמוד הירושלמי. חיבר חיבורים בהלכה, ומקובל לייחס לו את חיבור ספר ההלכות והמנהגים "תניא רבתי". גולת הכותרת של יצירתו: ספר המוסר "מעלות המידות", שנדפס במהדורות רבות, נתקבל בכל תפוצות ישראל, והיה חביב על גדולי תורה לדורותיהם, ביניהם רבי יעקב עמדין והחיד"א.

## חיבוריו
### תניא רבתי

כאמור רבי יחיאל הוא מחברו של ספר התניא, חיבור הכולל דינים ומנהגים לכל השנה, שנתפשט בכל ישראל, והתקבל באיטליה.

בספרו הוא מביא פעמים רבות פירושים והלכות כפי הנראה מבני משפחתו - בשם 'מורי הרב חביבי 'רבי יהודה ברבי בנימין הרופא', וכן בשם 'החבר רבי בנימין בן אברהם הרופא'. בסוף ספרו אף מביא מזכיר את אחיו 'רבי בנימין' ומביא הלכה בשמו. 

### ספר מעלות המידות
הספר נדפס לראשונה בשם "בית מידות" בקושטא ה'רע"ב (1512).  ומאוחר יותר הדפיסוהו בשמו המקורי והמוכר "מעלות המידות". הספר כולל עשרים וארבעה פרקים העוסקים במעלות המידות, מסודר מהמושכלות למידות טובות, מבוסס על מאמרי חז"ל ועל פסוקים מהמקרא ועל ספרי מוסר קודמים; תוך הסבר כל מידה, מעלתה, צדדיה ופרטיה, וגנות המידה ההפוכה לה; והכל בלשון קצרה ופשוטה.   

## לקריאה נוספת

* משה בן יוסף גידמן, **ספר התורה והחיים: בארצות המערב בימי הביניים**, חלק שני, פרק שישי, אחיאסף: ורשה תרנ"ט.
* שאול חנא קוק, **עיונים ומחקרים**, ספר שני, ע' 273-268, מוסד הרב קוק: ירושלים תשכ"ג.

## קישורים חיצוניים
* 
* 
* 
;תלמוד ירושלמי מכתב ידו של רבי יחיאל
* כתב יד חלק א של תלמוד ירושלמי באתר אוניברסיטת ליידן
* כתב יד חלק ב של תלמוד ירושלמי באתר אוניברסיטת ליידן
;ספריו
* 
* 
* 
*  - במבוא, עמ' 6 פרטים על המחבר.
*

**מאמרים**
* 

## הערות שוליים

קטגוריה:ראשוני איטליה
קטגוריה:רומא: רבנים
קטגוריה:משפחת הענוים
קטגוריה:מחברי ספרי הלכה: ראשונים
קטגוריה:תלמוד ירושלמי
קטגוריה:יהודי איטליה במאה ה-13
Fueled by Ramen

**Fueled By Ramen** היא חברת תקליטים אמריקאית שהוקמה בגיינסוויל שבפלורידה על ידי ג'ון ג'אניק וויני פיורלו. החברה, הממוקמת בניו יורק, היא חברת בת של וורנר מיוזיק גרופ.

## היסטוריה
ג'ון ג'אניק תכנן להקים את החברה בעודו תלמיד תיכון. מאוחר יותר, כשלמד באוניברסיטת פלורידה, הקים ג'אניק את החברה יחד עם המתופף והפזמונאי של הלהקה Less Than Jake, ויני פיורלו.

בשנת 1998 הוציאה חברת התקליטים את המיני-אלבום של הלהקה Jimmy Eat World. הדרישה לאלבום, שהיווה פריצת דרך לחברה וללהקה, הייתה גבוהה, ובאותה השנה חברת התקליטים הקימה את המשרדים הראשונים שלה בטמפה שבפלורידה. מאז הוציאה החברה מספר אלבומים, ביניהם האלבום *[[Take This to Your Grave]]* של הלהקה פול אאוט בוי, שזכה להצלחה והגיע למעמד זהב.

בשנת 2004 הציג פיט ונץ, הבסיסט של הלהקה פול אאוט בוי, את חברת התקליטים בפני הלהקה דה אקדמי איז..., ששנה אחר כך הוציאה דרך החברה את אלבום הבכורה שלה, *Almost Here*. זמן קצר לאחר מכן ונץ וג'אניק הקימו יחד את חברת התקליטים Decaydance Records, דרכה יצאו מספר אלבומים בסגנונות שונים. בספטמבר 2005 הוציאו יחד שתי החברות את אלבום הבכורה של הלהקה פאניק! אט דה דיסקו, *[[A Fever You Can't Sweat Out]]*, שהגיע למעמד של פלטינה כפולה.

בשנת 2007 הקימה החברה משרד במנהטן, והוציאה את האלבום *[[Riot!]]* של הלהקה פאראמור, שהגיע למעמד פלטינה. אלבומה השני של הלהקה פאניק! אט דה דיסקו, *[[Pretty. Odd.]]*, יצא גם הוא דרך חברה זו והגיע למקום השני במצעד האלבומים של ארצות הברית בילבורד 200 לאחר שמכר 139,000 עותקים בשבוע הראשון להוצאתו. בשנת 2009 יצא לאור אלבום האולפן השלישי של פאראמור, *[[Brand New Eyes]]*, שמכר 175,000 עותקים בשבוע הראשון להוצאתו והיה לאלבום שמכר הכי הרבה עותקים בשבוע הראשון להוצאתו בהיסטוריה של החברה.

## אמנים
### חתומים

## קישורים חיצוניים

* 

## הערות שוליים

קטגוריה:חברות תקליטים
קטגוריה:חברות תקליטים של וורנר
CD Projekt

**CD Projekt** (IPA:  , בתעתיק לעברית: צֶדֶה פְרוֹיֵקְט, בעבר הייתה ידועה בתור **Optimus SA**), אשר גם ידועה בתור **CD Projekt Capital Group**, היא חברה פולנית אשר מתמקדת בפיתוח והפצה של משחקי וידאו דרך חברות הבת שלה.

## חברות בת

### חברות בת עבר
* cdp.pl - חברת הפצת משחקי וידאו, סרטים וספרים דיגיטליים פולנית.
* Metropolis Software - חברת פיתוח משחקי וידאו פולנית.

## קישורים חיצוניים

* 

* 
* 

## הערות שוליים

*
קטגוריה:חברות משחקי וידאו פולניות
טומב ריידר (סרט, 2001)

**טומב ריידר** (באנגלית: **Lara Croft: Tomb Raider**, "לארה קרופט: שודדת הקברים") הוא סרט פעולה אמריקאי משנת 2001, המבוסס על סדרת משחקי הווידאו "טומב ריידר" ועל הדמות הראשית בה, לארה קרופט. הסרט בוים על ידי סיימון ווסט, ודמותה של קרופט מגולמת על ידי אנג'לינה ג'ולי. 

## עלילה
לארה קרופט היא בת למשפחת אצולה בריטית, ארכאולוגית חזקה ומוכשרת, העוסקת בחיפוש אוצרות בקברים עתיקים. בסרט זה לארה מחפשת אחר שני חלקים של חפץ עתיק בעלי כוח רב, הקבורים בחלל ובזמן, ומנסה למנוע את נפילתם לידי אויביה. החיפוש אחר החלקים והמאבק על השליטה בהם מתרחשים במקומות מסתוריים וייחודיים - קבר עתיק של האור המרקד בקמבודיה, ומקדש עשרת אלפים הצללים בסיביר.

## שחקנים
* אנג'לינה ג'ולי - לארה קרופט
* ג'ון ווייט - לורד ריצ'רד קרופט 
* איאן גלן - מנפרד פאוול
* נח טיילור - ברייס
* דניאל קרייג - אלכס ווסט
* כריס בארי - ג'יימס הילרי
* ג'וליאן רינד-תות - מר פימס
* לזלי פיליפס - וילסון
* רוברט פיליפס - יוליוס
* מארק קולי - לארסון

## תגובות
הסרט קיבל בעיקר ביקורות שליליות ממבקרי הקולנוע, על עלילה חסרת טעם ורצף מהלכים הדומה למשחק הווידאו, אבל ג'ולי זכתה לשבחים על משחקה. הסרט נחל הצלחה מסחרית גבוהה ודורג במקום הראשון בהקרנות בבתי הקולנוע בשבוע הראשון לצאתו. מבין כל הסרטים המבוססים על משחקי וידאו אי פעם, הוא נחשב למצליח ביותר מבחינה מסחרית בזמנו (עד שהסרט "הנסיך הפרסי: חולות הזמן" נחל הצלחה גדולה ממנו בשנת 2010). הסרט גם נחשב לבעל ההכנסה הגבוהה ביותר לסרט פעולה בכיכובה של אישה (לצד סרטה של סיגורני ויבר, "הנוסע השמיני"). 

לסרט יצא סרט המשך ב-2003, שלמרות השבחים על השיפור מהמבקרים, לא שחזר את ההצלחה הכלכלית של "טומב ריידר", שגרף 374 מיליון דולר.

## אתחול
בשנת 2011 GK Films רכשו את זכויות ההסרטה של טומב ריידר ובשנת 2015 צצו דיווחים על תחילת הפקת סרט חדש בשיתוף פעולה עם אולפני האחים ורנר וחברת MGM. הסרט תוכנן להוות אתחול ולהתבסס על סדרת משחקי המחשב משנת 2013.

ב-28 באפריל 2016 נודע שהשחקנית אליסיה ויקנדר לוהקה לגלם את לארה קרופט, כאשר הבמאי הנורווגי רור אותוג (Roar Uthaug) נשכר לביים. האתחול יצא לאקרנים ב-16 במרץ 2018.

## הפצה מחודשת דיגיטלית
לרגל מלאת עשרים שנה ליציאת הסרט, ב-1 ביוני 2021 הפיצה חברת "פרמאונט" מארז כפול ברזולוציית 4K UHD של שני הסרטים, "טומב ריידר" (2001) וסרט ההמשך, "טומב ריידר 2: סוד החיים" (2003). המארז מכיל שני פורמטים של כל אחד משני הסרטים: Blu-ray ופורמט דיגיטלי.

## קישורים חיצוניים

## הערות שוליים

קטגוריה:סרטי פנטזיה
קטגוריה:סרטי פעולה אמריקאיים
קטגוריה:סרטי טומב ריידר
קטגוריה:סרטים המבוססים על משחקי וידאו
קטגוריה:אילומינטי בתרבות ובאמנות
קטגוריה:סרטי פולחן
קטגוריה:סרטים אמריקאיים משנת 2001
קטגוריה:סרטי 2001
CD Projekt RED

**CD Projekt RED** (נהגה **צה דה פרויקט רט**) היא חברת פיתוח משחקי וידאו פולנית שהוקמה בשנת 2002 בתור סטודיו פיתוח של CD Projekt. החברה ידועה בעקבות פיתוח סדרת The Witcher, אשר מבוססת על סדרת ספרים בעלת אותו שם מאת הסופר הפולני אנדז'יי ספקובסקי.

## היסטוריה
לאחר יציאתו של *[[The Witcher (משחק מחשב)|The Witcher]]* ב-2007, ל-CD Projekt RED היו מספר פרויקטים בפיתוח. רובם הגדול של המשחקים בוטלו, כתוצאה מבעיות כלכליות גדולות שהיה לחברת האם שלה, CD Projekt במהלך המשבר הכלכלי של 2009-2010. בפברואר 2008, חברת האם של CD Projekt RED, CD Projekt רכשה את חברת Metropolis Software אשר מוזגה לאחר מכן עם CD Projekt RED. במהלך הזמן הזה, Metropolis Software עבדה על משחק יריות בגוף ראשון בשם *[[They (משחק וידאו)|They]]*. המשחק נכנס למצב המתנה ב-2009 עם מיזוגו של הסטודיו, כש-CD Projekt נאבקה עם בעיות כלכליות. לאחר מכן נחשף שלאחר המיזוג עם CD Projekt RED, *They* היה אמור להיות שונה מהחזון המקורי של Metropolis Software והיה אמור להיות יותר מרוכז בפיתוח העלילה תוך שאיפה מהמשחקים ביושוק ו-Half-Life 2. CD Projekt RED הצהירה כי *They* זהו רק שם זמני וכי המשחק אמור לצאת לאור תחת שם שונה. השם הסופי שנקבע, על פי שמועות, הוא *Interference*.

כמו כן, CD Projekt RED מתכננת להוציא לאור שתי חבילות הרחבה למשחק *The Witcher* הראשון. שתי ההרחבות התמקדו באופן רופף על הסיפור ובוטלו לפני שבכלל הוכרז עליהם רשמית. CD Projekt התעניינה ביצירת תוכן נוסף ל-*The Witcher* באותה דרך שבה מודים בתשלום נוצרים במשחק נוורווינטר נייטס וכן יצרה קשר עם שני מפתחים שחברת BioWare המליצה עליהם. חבילת ההרחבה הראשונה נקראה *The Witcher: Scars of Betrayal* ופותחה על ידי Ossian Studios, המפתחת של חבילת ההרחבה "מסתורי וסטגייט" של המשחק נוורווינטר נייטס 2. סיפור ההרחבה *Scars of Betrayal* הוא סיפור עצמאי אשר מתרחש בכפר הקטן של קורקובה (Kurcova) ומספר אודות גארלט שנתפס ברשת של תככים משולבים ויחסים בין-אישיים מורכבים. חבילת ההרחבה השנייה נקראה *The Witcher: Outcast* ופותחה על ידי roXidy, המפתחת של מוד הפרמיום של נוורווינטר נייטס בשם "Wyvern Crown of Cormyr". הסיפור מתרחש באי פראו (Faroe) שבקבוצת איי סקליג (Skellige Islands), אחד מהמקומות שנכללו ב-*[[The Witcher 3: Wild Hunt]]*. כמו כן, CD Projekt RED עובדת על המשחק *[[Cyberpunk 2077]]*, משחק תפקידים מסוג עולם פתוח המבוסס על משחק מערכת לוח שולחן בשם *[[סייברפאנק (משחק תפקידים שולחני)|Cyberpunk 2020]]* שנוצרה על ידי מייק פונדסמית'.

## משחקים שפותחו על ידי החברה

## הסברה
CD Projekt RED לא מסתירה את התנגדותה להכללת טכנולוגיית DRM במשחקי וידאו ותוכנות. החברה מאמינה כי DRM לא אפקטיבי מספיק בשביל לעצור פיראטיות תוכנה. טענות אלו מתבססות על מידע המכירות של *[[The Witcher 2: Assassins of Kings]]*. CD Projekt RED מצאו שהמהדורה הראשונית שלהם, שכללה טכנולוגיית DRM הורדה באופן פיראטי כ-4.5 מיליון פעמים בעוד שהשחרור מחדש ללא DRM הורדה באופן פיראטי פי כמה וכמה פחות פעמים מאשר הגרסה עם ה-DRM. כתוצאה מכך, CD Projekt RED הוציאה לאור את *[[The Witcher 3: Wild Hunt]]* ללא כל טכנולוגיית DRM כבר מההתחלה.

## קישורים חיצוניים

* 

* 

## הערות שוליים

*
קטגוריה:חברות משחקי וידאו פולניות
קיקבוקסר

**קיקבוקסר** (באנגלית: **Kickboxer**) הוא סרט פעולה העוסק באמנות הלחימה התאילנדית "קיקבוקס" (אגרוף תאילנדי) בכיכובו של השחקן ז'אן-קלוד ואן דאם.

## תקציר העלילה
אלוף העולם במשקל כבד באגרוף תאילנדי אריק סלואן (דניס אלכסיו) טס לתאילנד על מנת לנצח בקרב את אלוף תאילנד טונג פו (מישל קיסי). בסוף הקרב בו נוצח אריק הכה טונג פו את אריק בגבו והפך אותו לנכה. אחיו של אריק, קורט (ז'אן-קלוד ואן דאם), מבטיח לנקום את נקמת אחיו ולשם כך הוא נוסע בעזרת חברו להרים על מנת ללמוד אצל מאמן בשם "זיאן" מואי תאי.

לאחר אימונים מפרכים בהם גם התחבר עם אחייניתו של זיאן, מאי לאי, הוא הוזמן על ידי אמרגנו של טונג פו, פרדי לי, לקרב עם אחד מטובי הלוחמים שתחת חסותו. קורט ניצח ניצחון מהיר ומרשים כשבסופו מריעים לו הקהל "ניק סו קאו" (הלוחם הלבן). לאחר מכן הוא הוזמן לדו-קרב המיוחל עם טונג פו, אך במטרה להחלישו אנס טונג פו את ידידתו של קורט, מאי לי, ובנוסף חטף את אחיו על מנת להשתמש בו כבן ערובה כדי להבטיח את ניצחונו. לבסוף במהלך קרב קשה ומתיש בו נפצע קורט קשות חולץ אחיו על ידי מאמנו זיאן במהלך מתוחכם ומבריק וכך ביחד עודדו את הקהל להריע "ניק סו קאו" כמו בקרב הקודם. בקורט ננסכים כוחות חדשים והוא מתחיל להכות בטונג פו עד שמפילו מן הזירה. הוא יורד אחריו ומפילו לקרקע וגם בועט באמרגנו של טונג פו.

## שחקנים

## קישורים חיצוניים

קטגוריה:סרטים שצולמו בתאילנד
קטגוריה:סרטי אונס ונקמה
קטגוריה:סרטי פולחן
קטגוריה:סרטים על מוגבלות
מדרש תמורה

**מדרש תמורה** (או **מדרש תמורות**) הוא ספר מדרש קטן המיוחס לתנאים רבי ישמעאל ורבי עקיבא.

המדרש נקרא "תמורה" בשל המוטו העובר בדרשותיו לכל אורכו, לפיו לכל דבר יש תמורה, כלומר: מצב הפכי המשלים את התמונה ויוצר הרמוניה (לדוגמה בחברה האנושית: עוני ועושר, יופי וכיעור), מלבד הקדוש ברוך הוא שלא תיתכן בו שניות כזו בשל עקרון אחדות השם.

המדרש נזכר לראשונה בספר בית הבחירה למאירי, בפתיחה למסכת אבות, והוא מוזכר גם אצל רבי אברהם אבולעפיה בשם **ספר תמורה**. הוא נדפס לראשונה בידי הרב חיד"א בסוף ספרו "שם הגדולים" ואחריו בידי רבי אברהם בן הגר"א. אהרן ילינק כלל אותו בספרו "בית המדרש" (חדר א' סימן ט'), אך הוא סבור שאין מקורו תנאי, אלא חובר במחצית הראשונה של המאה ה-13. לדעתו עמדו לפני המחבר "ספר הנפש" של גלינוס, וכתבי רבי אברהם אבן עזרא.

## קישורים חיצוניים
* 
* 
* 
* 

קטגוריה:מדרשי אגדה
פינגווין חסון

**פינגווין חסון** (שם מדעי: *Eudyptes robustus*) הוא מין של פינגווין מהסוג פינגווין מצוייץ. המין אנדמי לאיי סנארס, קבוצת איים הסמוכים לחופו הדרומי של האי הדרומי בניו זילנד. לא ידוע היכן באוקיינוס הפינגווינים מבלים את הזמן מחוץ לעונת הרבייה, אך סביר להניח שהם אינם נודדים רחוק מאיי סנארס. האוכלוסייה עומדת כיום על כ-25,000 זוגות מקננים.

## מאפיינים
הפרטים ממין זה קטנים-בינוניים ביחס לשאר מיני הפינגווינים; אורכם נע בין 50 ל-70 ס"מ, ומשקלם נע בין 2.5 ל-4 ק"ג. הבטן, החזה והצוואר לבנים, בעוד הגב, הזנב, העורף, הכנפיים דמויות-הסנפירים והראש שחורים. על הראש יש ציצת נוצות צהובה, ומסביב למקור האדום-חום יש עור חשוף בצבע ורוד. מין זה דומה מאוד לפינגווין עב-מקור, ונבדל ממנו בעור החשוף מסביב למקור. העיניים אדומות-חומות, אם כי הגוון שלהן עשוי להשתנות בין פרט לפרט. צבע הנוצות מתחת לכנפיים משתנה אף הוא בין פרט לפרט, ומאפשר זיהוי של פרט מסוים. הפינגווינים ממין זה משמיעים רעשים רבים ושונים.

הפינגווינים ממין זה ניזונים בעיקר ממין הקריל *Nyctiphanes australis*, דגים קטנים וסילוניות. במחקר, נמצא ש-60% מהמזון המעוכל בקיבת הפינגווין היה קריל, 30% היה דגים, ו-10% היה סילוניות. עם זאת, בבטנו של פרט נוסף, נמצא ש-55% מהמזון המעוכל היה קריל, 24% היה דגים, ו-10% היה סילוניות. הטורפים העיקריים של הפינגווינים ממין זה הם אריות הים וכלב הים הנמרי; ביצי הפינגוינים נאכלות על ידי מיני חמסניים ויסעוריים.

עונת הרבייה של הפינגווינים החסונים נמשכת על פני הקיץ הניו זילנדי, מתחילה בתחילת ספטמבר ומסתיימת בשלהי ינואר. הצעירים מגיעים לבגרות מינית בין גיל 5 ל-9 שנים. במהלך החיזור, הזכר פורש את כנפיו ומנפח את בטנו. לעיתים קרובות, הזכר והנקבה יישארו נאמנים לזה יותר מעונת רבייה אחת. הנקבה מטילה בדרך כלל 2 ביצים, בהפרש של כ-3 עד 5 ימים, ודוגרת עליהן במשך 31-37 ימים. הביצה השנייה שמוטלת גדולה מהראשונה בכ-85%, ובוקעת ראשונה. הגוזל שבקע שני, הוא קטן וחלוש יותר מאחיו, ובדרך כלל מת מרעב. ההורים מאכילים את צאצאיהם עד הזמן בו נוצותיהם מתחלפות. הגוזלים פורחים מהקן בגיל כ-11 שבועות.

## קישורים חיצוניים

* 

## הערות שוליים

קטגוריה:טקסונים שתוארו בידי ולטר אוליבר
קטגוריה:פינגוויניים
קטגוריה:ניו זילנד: עופות אנדמיים
קטגוריה:בעלי חיים ימיים בניו זילנד
קטגוריה:בעלי חיים שתוארו ב-1953
כבוד ונקמה

**כבוד ונקמה** (באנגלית: **Born to Raise Hell**, נולד לגדל גיהנום) הוא סרט פעולה אמריקאי משנת 2010, בבימויו של לאורו צ'ארטרנד בהשתתפות סטיבן סיגל שגם כתב והפיק את הסרט, דארן שאלאווי ודן בדאראו. הסרט צולם ברומניה, לא הוקרן מסחרית בבתי קולנוע אלא הופץ כ-DVD מאז אפריל 2011.

## עלילה
אחרי פיגועי 11 בספטמבר, ממשל ארצות הברית הבין שסמים היו אחראים למימון רוב תאי הטרור. זו הסיבה שהם יצרו ומימנו את "המטה הבינלאומי למלחמה בסמים" (IDTF).

בובי (רוברט) סמואלס (סטיבן סיגל) עומד בראש צוות IDTF בבוקרשט. שישה חודשים קודם לכן, שותפו של בובי נהרג. עכשיו, המטה שלח אליו שותף חדש בשם סטיב. אשתו של סטיב היא בחודש השמיני להריונה, והוא שואף להיות בבית בעת הלידה, כדי לראות את הלידה של הילד שלו.

לברון הסמים הרוסי דמיטרי יש אישה ובן צעיר, שאינם מודעים לעסקי הסמים שלו. לאחרונה, דימיטרי יצר שותפות סחר בסמים עם קוסטל, רומני שמנהל את "רומא אייס", אחד המועדונים הפופולריים ביותר בבוקרשט. קוסטל ואנשיו מתמחים בפלישות לבתים של אנשים עשירים, גנבת כל מה שהם יכולים והריגת המשפחה. במהלך כל פלישה, קוסטל עצמו אונס והורג את האישה. בנוסף, קוסטל משתמש בבחורות צעירות על מנת לבריח סמים לאנגליה.

קוסטל חייב לדימיטרי כסף עבור סמים שרכש ממנו.

במהלך פשיטה, בובי עוצר את ברוס שמוכן לשתף פעולה ומספר לבובי שדימיטרי הוא ספק הנשק והסמים באזור ודרך דימיטרי אפשר להגיע לקוסטל. בובי שולח את ברוס אל דימיטרי במטרה להשיג סמים ועוקב אחריו אולם דימיטרי חושד, מזהה את רכב המעקב ושולח את אנשיו לשם. בובי ואנשיו מכים את אנשיו של דימיטרי.

בהמשך, בובי עוצר את רכבו של דימיטרי, דימיטרי מכה עם ראשו בשמשת המכונית ומנפץ אות ומאשים את בובי בכך שהכה אותו. דימיטרי לא מוכן לסייע לבובי במעצרו של קוסטל, בובי נאלץ לשחרר את דימיטרי ודימיטרי שולח את אנשיו להרוג את ברוס.

בובי ואנשיו פושטים על מקום אחסון סמים של קוסטל, לכן קוסטל לא יכול לכסות את חובו לדימיטרי ודימיטרי מאיים עליו כי קוסטל ימות אם הוא לא יבוא עם הכסף. קוסטל ואנשיו פושטים לביתו של דימיטרי והורגים את אשתו של דימיטרי. אנשיו של דימיטרי מצליחים להבריח את קוסטל ושארית אנשיו וקוסטל מגיע למועדון במטרה לאסוף כסף ולהימלט. בינתיים בובי ואנשיו מגיעים למועדון. בקרב יריות נפצע סטיב אנושות וקוסטל מצליח להימלט.

דימיטרי מגיע אל בובי ומציע שיתוף פעולה בתפיסת קוסטל, דימיטרי הורג את מי שהרג את אשתו ובובי נאבק בקוסטל והורג אותו.

## קישורים חיצוניים

## הערות שוליים

קטגוריה:סרטי פעולה אמריקאיים
שפשוף נעים

**שפשוף נעים** הוא הסרט השלישי בסדרת סרטי הקולנוע אסקימו לימון. הסרט עוקב אחר בנצי, מומו ויהודה'לה שטופי הזימה בתל אביב של תחילת שנות השישים.

## עלילה
השלישייה נמצאת לקראת סיום לימודי התיכון. נילי (אורנה דגן) שדמותה זכורה מהסרט הראשון בסדרה (בו גילמה אותה ענת עצמון) חוזרת לעיר ומעוררת בבנצי רגשות. נורית (אריאלה רובינוביץ') היא חברתו הקבועה של בנצי שלא נותנת לו. בנצי מתקנא בהוללות המינית של חברו מומו וחוזר בתיווכו לנילי. פרידה (סיביל ראוך), בת דודה של בנצי (הקוזינה), מגיעה לביקור מארצות הברית. פרידה היא בלונדינית תמירה ושופעת המתגלה כנימפומנית. בנצי וגם אבא שלו, רומק (מנשה ורשבסקי) יחד עם כל הגברים בסביבה חושקים בה. נורית מעמידה את בנצי למבחן.

## שחקנים

* יפתח קצור (בנצי)
* יהונתן סגל (מומו)
* צחי נוי (יודל'ה)
* אריאלה רובינוביץ' (נורית) 
* אורנה דגן (נילי)
* עמוס לביא (חבר של נילי)
* אבי חדש (פרויק'ה)
* מנשה ורשבסקי (רומק, אבא של בנצי)
* דבורה קידר (סוניה, אמא של בנצי)
* סיביל ראוך (פרידה הקוזינה)
* יהושע לוף (מוכר בחנות בגדים)
* רחל שטיינר (ברכה)
* נילי צור (מורה למתמטיקה)
* אירית ברק (מורה לפסנתר)
* כריסטיאנה שמידטמר (פריצי המורה לפסנתר)
* חיה כהן (גילה)
* מרים פוקס (תיירת)
* אולגה שפאנדורף (פאניה)

## הסרט בקופות
הסרט מכר 570 אלף כרטיסים בישראל ו-1.75 מיליון כרטיסים בגרמניה המערבית.

## קישורים חיצוניים

* , באתר וואלה! VOD

## הערות שוליים

קטגוריה:אסקימו לימון
קטגוריה:סרטי בועז דוידזון
קטגוריה:תל אביב-יפו בקולנוע
קטגוריה:סרטים ישראליים משנת 1981
קטגוריה:סרטי המשך ישראליים
קרב קומרוב

**קרב קומרוב** התרחש בין 26 באוגוסט ל-2 בספטמבר 1914 בתחילת מלחמת העולם הראשונה, כחלק מקרב גליציה. בקרב נלחמו כוחות מהאימפריה האוסטרו-הונגרית והאימפריה הרוסית באזור קומרוב שבגליציה (בתחומי פולין של ימינו). הקרב הסתיים בניצחון אוסטרו-הונגרי.

## הרקע לקרב
לפי התכנונים המוקדמים שהיו לאוסטרים עם הגרמנים, היה על האוסטרים לתקוף מגליציה צפונה, ואילו על הגרמנים היה לתקוף מפרוסיה המזרחית דרומה, וכך לכתר את כל הכוחות הרוסיים בפולין הרוסית. אולם עם פרוץ הקרבות החליט הפיקוד הגרמני על מתקפה כוללת בחזית המערבית, ועל הגנה בלבד בחזית המזרחית. אף על פי כן החליטו האוסטרים לתקוף באזור גליציה, ואף זכו בתחילה בכמה ניצחונות.

## סדר הכוחות
### הצבא האוסטרו-הונגרי
הכוחות האוסטרו-הונגרים שהשתתפו בקרב, השתייכו לארמייה הרביעית בפיקוד מוריץ פון אופנברג:

### הצבא הרוסי
הכוחות הרוסיים שהשתתפו בקרב, השתייכו לארמייה החמישית בפיקוד פאבל פלווה:

## מהלך הקרב
לאחר הצלחתה של הארמייה האוסטרו-הונגרית הראשונה בקרב קרשניק, תקפה הארמייה האוסטרו-הונגרית הרביעית ב-26 באוגוסט את הארמייה הרוסית החמישית. הרוסים שכבר זועזעו באגף הימני שלהם בקרב קרשניק, החלו לסגת תוך שהם משאירים מאחוריהם 20,000 שבויים. הקרב הסתיים ב-2 בספטמבר, אולם הניצחון האוסטרו-הונגרי לא היה מושלם, עקב המפלה בקרב רווה, והצורך לסייע לארמייה השלישית, ומשום כך הישגי האוסטרו-הונגרים התמסמסו במהירות.

## ראו גם
* קרב גליציה

## לקריאה נוספת
* סירל פולס, "**מלחמת העולם הראשונה**", הוצאת מערכות, 1981, ספר ראשון: 1914, פרק רביעי "תהפוכות גורל במזרח"

## קישורים חיצוניים

קומרוב
קטגוריה:החזית המזרחית במלחמת העולם הראשונה
קומרוב
החרק האורב

**החרק האורב** (באנגלית: **Ambush Bug**) הוא דמות בדיונית של גיבור-על המופיע בחוברות הקומיקס ביקום DC קומיקס. הדמות הופיעה לראשונה בחוברת *DC Comics Presents #52* מדצמבר 1982 והיא נוצרה בידי הכותב פול קופרברג והמאייר קית' גיפן.

החרק האורב הוא האלטר-אגו של אירווין שוואב, אדם שקיבל חליפה ירוקה בצורת חרק המאפשרת טלפורטציה. החליפה נשלחה מכוכב הלכת שוואב בהשמדתו כחלק ממלתחת בגדים שלמה, וזו יורטה בידי עכביש רדיואקטיבי חללי ענקי. לאחר ההתרסקות בכדור הארץ, רק שני פריטים שרדו - חליפת החרק האורב וגרב מרושע וחי בעל מסכת מתכת כפארודיה על דוקטור דום מחברת מארוול קומיקס המתחרה. בהופעותיו הראשונות בחוברות *DC Comics Presents* הוא הופיע כנבל ומטרד, ולאחר מפגשים עם סופרמן החליט לשנות את דרכיו ולהפוך לגיבור. במקור הוא ביצע טלפורטציה באמצעות חרקים השוכנים באנטנות שבמסכתו, אך לאחר שהאנטנות התפוצצו ותלבושתו נעשתה שחורה זמנית (כפארודיה על שינוי תלבושתו של ספיידרמן ממארוול קומיקס באירועי "מלחמות סודיות") יכל לבצע טלפורטציה לבדו.

בשנת 1985 נכתבה לדמות למיני-סדרה בת 4 חוברות, בה הוא "מאמץ" בובה שמצא ונלחם בנבל בשם סקברד מקומיקס אחר של DC. סקברד הובס ועזב כאשר הבין שהוא בקומיקס הלא נכון. לדמות נכתבה מיני-סדרה נוספת בה נלחם בגרב המרושע, ובסופה "עזב" את יקום DC. הוא הופיע בשנת 2001 בקבוצת "ליגת הצדק של האנרכיה" המורכבת מהארלי קווין, טריקסטר ואיש הפלסטיק בין היתר, נעשה חבר בליגת הצדק של פיירסטורם לאחר "המשבר האינסופי" אשר פורקה במהירות, וג'ימי אולסן השתמש בכוחותיו במהלך הספירה לאחור למשבר האחרון. בשנת 2008 נכתבה לדמות מיני-סדרה נוספת בעלת 7 חוברות. החוברת השישית לא פורסמה, אך המספור המשיך ודילג על החוברת השישית. הדמות נעשתה לחברה בקבוצת פטרול האבדון עד לאתחול המחודש של יקום DC.

החרק האורב מופיע לאחר האתחול המחודש כחבר ב"ערוץ 52" המסקר אירועים ביקום DC.  הדמות היא פארודית וסאטירית השוברת את הקיר הרביעי, המוצגת כקוראת קומיקס מושבעת. החרק האורב הופיע בסדרת האנימציה "באטמן: האמיצים והנועזים", במשחק ה-MMORPG "יקום די.סי. אונליין" ובמשחק הווידאו "Lego Batman 3: Beyond Gotham".

## ראו גם
* דדפול והאיש הבלתי אפשרי - דמויות בדיוניות דומות מחברת מארוול קומיקס

## קישורים חיצוניים
* דף הדמות בפרויקט פאנדום של DC קומיקס

קטגוריה:דמויות מתוך קומיקס
רומן זעיר

**רומן זעיר** הוא הסרט החמישי בסדרת סרטי הקולנוע אסקימו לימון. הסרט בבימויו של דן וולמן הוא הסרט הראשון בסדרת הסרטים שלא בוים על ידי בועז דוידזון.

## עלילה
מומו מבקש מבנצי שיעשה לו טובה וייפקח עין על אחותו הקטנה, גילי (סטפני פץ'). מומו מתכנן לשכב עם חברתה הטובה, שבאה להתארח בביתם. בנצי נעתר לבקשה, משגיח על גילי בת ה-15 ומגלה שהיא חושקת בו. בנצי, שזה עתה השתחרר מהצבא, מוצא שגם הוא נמשך אל הנערה הצעירה למרות התנגדותו של חברו מומו שרותח מזעם כאשר הוא חושד שבנצי בעל את אחותו הקטנה.

## שחקנים

* יפתח קצור (בנצי)
* יהונתן סגל (מומו)
* צחי נוי (יודל'ה)
* סטפני פץ' (גילי, אחותו הקטנה של מומו)
* מנשה ורשבסקי (רומק, אבא של בנצי)
* דבורה קידר (סוניה, אמא של בנצי)
* אבי חדש (פרויק'ה)
* קרול מרקוביץ' (רופא שיניים)
* באה פידלר (אסיסטנטית רופא שיניים)
* רחל שור (אישה בטיפול רופא שיניים)
* מישה נתן (דולק) 
* מיכאלה ברקו (צופה בתחרות אופנועים)
* סברינה שבל (רותי, חברתה של גילי)
* מירי טולדנו (נורית)
* דולי דולר (קוזינה בנצי)
* סלוטר ג'ונס (מציל)
* אורית כהן (ג'ודי)
* שמואל אייזר (סדרן קולנוע)
* רחל טליתמן (מורה לבלט)
* דוד זינגר (רופא כללי)

## הסרט בקופות
הסרט מכר 309 אלף כרטיסים בישראל ו-973 אלף כרטיסים בגרמניה המערבית.

## קישורים חיצוניים

*  - ביקורת
* , באתר וואלה! VOD

קטגוריה:אסקימו לימון
קטגוריה:סרטי 1983
קטגוריה:תל אביב-יפו בקולנוע
קטגוריה:סרטי דן וולמן
קטגוריה:סרטים ישראליים משנת 1983
קטגוריה:סרטי המשך ישראליים
הקרב על הכוכב

**הקרב על הכוכב** (באנגלית: **Battle for Terra**) הוא סרט אנימציית מחשב תלת־ממדי משנת 2007 מסוגת המדע הבדיוני. הסרט התבסס על סרט אנימציה קצר באותו השם המספר על כוכב זר שאוכלוסייתו שוחרת השלום מאוימת על ידי יתרת המין האנושי המעוניינת לאכלס את הכוכב לאחר שכדור הארץ הפך לבלתי ניתן לאכלוס. את הסרט ביים אריסטומטיס צירבס שהתכוון ליצור סרט לייב אקשן שישתמש בטכנולוגיית CGI. שיתוף הפעולה עם חברת ההפקה סנוט אנטרטיינמנט הביא לכך שהפרויקט כולו הופק באנימציה ממוחשבת ופנה לקהל צעיר יותר. בסרט משתתפים כמדובבים בין השאר אוון רייצ'ל ווד, בריאן קוקס, לוק וילסון, אמנדה פיט, דניס קווייד וג'סטין לונג. הסרט יצא לאקרנים ב-8 בספטמבר 2007 במסגרת פסטיבל הסרטים הבינלאומי של טורונטו והוצג לראשונה בקולנועים בארצות הברית ב-1 במאי 2009. הסרט צולם במקור בטכנולוגיה דו־ממדית, אך בדרך שתאפשר תוספת של מצלמה וירטואלית. לאחר שמפיצים הביעו בסרט עניין נשכר צוות כדי ליצור את נקודת המבט של המצלמה הווירטואלית הנוספת במטרה להציג את הסרט בטכנולוגיית תלת-ממד אמיתית. הסרט זכה בפרס "סרט האנימציה הטוב ביותר" לשנת 2008 בפסטיבל אוטאווה הבינלאומי לסרטי אנימציה.

## ביקורת
הסרט קיבל ביקורות מעורבות. לסרט ציון גולשים של 41% באתר "רוטן טומטוז", וציון 48% ממבקרי האתר. קונצנזוס המבקרים ציין ש"למרות שאיפתו הכנה להיות אלטרנטיבה מעוררת מחשבה בז'אנר המדע הבדיוני, 'הקרב על הכוכב' חסר סיפור מגובש ואפקטים ויזואליים חלקים, ולא מצליח ליצור הד." באתר "Metacritic" קיבל הסרט ציון 54% מהמבקרים, וציון 6.6 מהגולשים. הסרט פתח במקום ה-12 בארצות הברית, והרוויח בסוף השבוע הראשון שלו $1,082,064 ב-1,159 אולמות קולנוע (ממוצע של $934 לאולם). בסופו של דבר הרוויח הסרט בארצות הברית סך של $1,647,083, ועוד $4,548,470 בעולם, מה שהביא אותו לסך רווחים של $6,195,553, נכון לספטמבר 2022.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סרטי אנימציה ממוחשבת
קטגוריה:סרטי הרפתקאות אמריקאיים
קטגוריה:סרטי 2007
קטגוריה:סרטי מדע בדיוני מ-2007
חיים משה קנופף

**חיים משה קְנוֹפּף** (כ"ו בשבט ה'תרפ"ט, 6 בפברואר 1929 - י' באב ה'תשע"ה, 26 ביולי 2015) היה איש תקשורת חרדי-ישראלי ממוצא פולני. חסיד גור, חבר הנהלת אגודת ישראל. מבעלי עיתון המודיע, מנהלו ועורכו הראשי.

## ביוגרפיה
נולד בלודז' שבפולין לשפרה לבית ליכטנשטיין ולר' יהודה אריה קנופף, מחסידי גור. בעת מלחמת העולם השנייה היה בגטו לודז', ממנו נשלח לאושוויץ ומשם למחנה העבודה דרנהאו, שם נרצח אביו בפניו, ובו שהה עד השחרור. הוא שרד יחיד מכל משפחתו ושכב בבית חולים במשך כמה חודשים במצב אנוש. כשהחלים שב ללודז' לחודשים ספורים ומשם נסע לצרפת, למד בישיבתו של הרב חיים יצחק חייקין באקס-לה-בן, ויחד עם קבוצה של בחורים חסידיים שרצו לעלות לארץ ישראל, הצטרף להפלגת אוניית המעפילים "ביריה אקבל". עם הגיעם לנמל חיפה נעצרו בידי הבריטים ונשלחו למחנה המעצר בעתלית.

אחרי השחרור נכנס עם חבריו ללמוד בישיבת שפת אמת בירושלים, קנופף היה "קומדאנט" [מנהיג] של חבורת בחורים בישיבה. נישא ללאה בתו של נתן ברסקי נכד רבי נחמן מברסלב, ולזוג ארבעה בנים ובת.

בעודו בחור היה חבר במקהלת חסידות גור, הקאפלה של יעקב תלמוד. מיד לאחר נישואיו מונה בידי האדמו"ר ה"בית ישראל" לשמש כשליח ציבור בשבתות וחגים בבית המדרש המרכזי של החסידות בירושלים, משרה בה שימש כשישים שנה. מתקופת האדמו"ר ה"לב שמחה" (1984 ואילך) היה לחזן הראשי בחגים ובימים הנוראים בבית המדרש.

במקביל מונה קנופף על ידי האדמו"ר ה"בית ישראל" גם כבעל קורא בבית המדרש המרכזי של החסידות בירושלים, תחילה בחגים ובימים הנוראים, ובהמשך גם בכל שבתות השנה.

נפטר בגיל 86 בי' באב ה'תשע"ה, 26 ביולי 2015, ונקבר בהר המנוחות בירושלים.

## פעילותו הציבורית והכלכלית
קנופף נחשב לדמות מרכזית בחסידות גור; היה מקורב לאדמו"רי גור, וחבר בוועדות של בכירי עסקני החסידות, חבר הנהלה בקרן הבניין של בית המדרש ברחוב רלב"ח, בישיבת שפת אמת ובתלמוד-תורה גור בירושלים. הוא כיהן גם כיו"ר הנהלת מכון בית יעקב למורות, והיה חבר במרכז הארצי ובוועד הפועל של אגודת ישראל, במסגרת זו עסק רבות בענייני הכלל.

קנופף נמנה עם דור המייסדים של עיתון המודיע ושימש כחבר המערכת מיומו הראשון. בשנות ה-60 של המאה ה-20 רכש את השליטה בעיתון והחל לשמש כמנהלו ועורכו הראשי לצד משה עקיבא דרוק וישראל שפיגל. בשנותיו האחרונות ניהל בפועל את העיתון, בנו אלעזר קנופף.

## קישורים חיצוניים
* 

קטגוריה:עורכי עיתונים חרדים
קטגוריה:חסידי גור
קטגוריה:סגל המודיע
קטגוריה:יהודים הקבורים בהר המנוחות
קטגוריה:ישראלים שנולדו ב-1929
קטגוריה:ישראלים שנפטרו ב-2015
הרימו עוגן (סרט, 1985)

**הרימו עוגן** הוא הסרט השישי בסדרת סרטי הקולנוע אסקימו לימון. הסרט בוים בחלקו על ידי דן וולמן שהוחלף ביואל זילברג לאחר מספר שבועות של צילומים בשל חילוקי דעות מול ההפקה.

יונתן סגל לא הופיע בסרט זה בשל סכסוך כספי עם המפיקים, אך למרות זאת, קטע ארכיון שלו ושל אופליה שטראל (סטלה המגמרת) מהסרט הראשון בסדרה מופיע בסרט.

## עלילה
בנצי ויהודה'לה מעבירים את חופשת הקיץ בבילוי בחוף הים. בנצי מקבל גלויה ממומו השוהה בארצות הברית, ובה הוא מספר על בילוייו עם נשים מקומיות. בהמשך בנצי מכיר את דנה (פטרה מורזה), בחורה המשתזפת על החוף ומבין ממנה שהיא תפליג באוניית הנופש אוריון. בעקבות זאת, הוא מנסה להתקבל לעבודה על סיפון האניה. בינתיים יהודהל'ה מנסה להשכיב את יפה, בתו של אלברטו ג'ורג'יאן (יוסף שילוח). וזה תופס את השניים על חם ואחר כך מאשים אותו שהכניס את בתו להריון. ג'ורג'יאן המזכיר מאוד בהתנהגותו את סמ"ר שמש מספיחס וסבבה, דורש ממנו להתחתן עם בתו והוא מחליט לברוח מהם ומצטרף לבנצי לעבודתו כמלח על סיפון האוריון בהפלגה לוונציה. גם פרוייקה מצטרף אליהם. לרוע מזלו, מגלה יהודהל'ה שאלברטו הוא רב המלחים, הממונה על נערי הסיפון. בנצי מגלה שדנה היא בתו של רב החובל (יהודה אפרוני), אך זה לא מונע ממנו להתאהב בה. בעוד אמה של דנה, אלה (תקוה מור) והאב מעוניינים שהיא תצא עם משה (איציק עצמון) היא מתריסה בהם ורוקדת עם בנצי לעיני כל, בחדר האוכל. היא אינה מעוניינת כלל במשה מאחר שהוא טיפוס יהיר ושחצן. בין המפליגים נמצא גם זוג נוכלים, שמכנים עצמם הרוזן והרוזנת (באה פידלר) פון אלכסנדרוב המנסים להבריח יהלומים בתוך נעליו של אלברטו ג׳ורג׳יאן.

## שחקנים

* ספי ריבלין (קריין בפתיחת הסרט)
* יפתח קצור (בנצי)
* צחי נוי (יודל'ה)
* אבי חדש (פרויק'ה)
* פטרה מורזה (דנה)
* יוסף שילוח (אלברטו ג׳ורג׳יאן)
* יהודה אפרוני (קפטן, אבא של דנה)
* תקוה מור (אלה, אמא של דנה)
* דבורה קידר (סוניה, אמא של בנצי)
* באה פידלר (רוזנת)
* שולה רווח
* יוסי סגל (אבא של יודל'ה)
* גולדי הלר (אמא של יודל'ה)
* איציק עצמון (משה) 

## הסרט בקופות
הסרט מכר 279 אלף כרטיסים בישראל ו-546 אלף כרטיסים בגרמניה המערבית.

## קישורים חיצוניים

* , באתר וואלה! VOD

## הערות שוליים

קטגוריה:אסקימו לימון
קטגוריה:סרטים ישראליים משנת 1985
קטגוריה:סרטי בורקס
קטגוריה:סרטי דן וולמן
קטגוריה:סרטי המשך ישראליים
סבבה (סרט)

**סבבה** ידוע גם בשם **סבבה בבסיס** הוא סרט קומדיה ישראלי משנת 1983 בבימויו של צבי שיסל על פי תסריט שכתב עם בועז דוידזון.

הסרט הוא ספין אוף ספציפי של דמותם של יהודה'לה, סמ"ר שמש, ורס"ר פלכטר מ"ספיחס". הסרט אינו נחשב באופן רשמי חלק מסדרת סרטי אסקימו לימון, אך יש המתייחסים אליו כאל "אסקימו לימון 4.5", כאשר הסרט יצא בין "ספיחס" (אסקימו לימון 4) לבין "רומן זעיר" (אסקימו לימון 5).

## עלילה
יהודה'לה (צחי נוי) נשאר בבסיס הטירונות לבעלי כושר מוגבל, ונרמז שבנצי ומומו, שלא מופיעים בסרט זה כלל, נשלחו לטירונות קרבית. במרכז העלילה עומד תמרון בין שני בסיסי טירונות: "עציוני" ו"סבבה" שעליו מופקדים סמל ראשון שמש (יוסף שילוח) כסמל מחלקה, ורס"ר הבסיס פלכטר (משה איש כסית). הטירונים בשני הבסיסים עוברים אימונים קשים לקראת התמרון, בו צריך למצוא את דגל החטיבה. בכל השנים שעברו, בהם נערך התמרון המסורתי, תמיד ניצח מחנה "עציוני" את "סבבה". התחרות נערכת בפיקוח אלוף הפיקוד.

הנספח הצבאי השווייצרי (צבי שיסל) וסגניתו (סיביל ראוך), בלונדינית נחשקת, מתארחים לביקור בבסיס "סבבה" ועקב כך ,יוצאים איתם לתמרון מול עציוני. במהלך התחרות חוטפים חיילי פלוגת "סבבה" את רס"ר גת (שמוליק אומני) מהפלוגה המתחרה כדי להוציא ממנו את מיקומו של הדגל.

## שחקנים
* צחי נוי (יודל'ה)
* יוסף שילוח (סמ"ר שמש)
* דבורה בקון (רס"רית)
* משה איש כסית (רס"ר פלכטר)
* שמואל אומני (רס"ר גת)
* ליאוניד יופיטר (רופא)
* סיביל ראוך (סגנית הנספח הצבאי השווייצרי)
* צבי שיסל (הנספח הצבאי השווייצרי)
* יונתן צ'רצ'י (ש.ג.)
* דני חדד (ברווז)
* שמואל אייזר (בוריס הטבח)
* יעל עמית (חיילת)
* אורית כהן 
* שרית סרי (אחת משתי הבנות המבקרות במגורי בנים)
* משה דץ
* ציפור אייזן

## ביקורת והכנסות
הסרט זכה לביקורות חיוביות בארץ בין השאר הודות לעלילה שלא התבססה על סדרת סרטי "אסקימו לימון" ואף העצימה את הדמויות הנשיות בסרט, באמצעות שחקניות מוכשרות שהציגו תפקידי אופי.

בישראל נמכרו 320 אלף כרטיסים ובגרמניה המערבית נמכרו 285 אלף כרטיסים. בסך הכל, הכניס הסרט 605 מיליון שקלים (שקל ישן) מסביב לעולם ובישראל יחד, מה שהפך את הסרט למכניס ביותר לשנת 1983.

סרט זה היה הסרט האחרון בו השתתפה דבורה בקון לפני מותה בתאונת דרכים ב-18 במרץ 1983.

## קישורים חיצוניים

* , באתר וואלה! VOD

קטגוריה:אסקימו לימון
קטגוריה:סרטי 1983
קטגוריה:סרטי בורקס
קטגוריה:צה"ל בקולנוע
קטגוריה:סרטים ישראליים משנת 1983
קטגוריה:סרטי המשך ישראליים